open-index/open-wikipedia-markdown huggingface dataset:
Newtonov ochladzovací zákon

**Newtonov ochladzovací zákon** (iné názvy: **Newtonov zákon ochladzovania**  , **Newtonova rovnica chladenia** , **Newtonov zákon tepelných strát** , **Newtonova rovnica** , **Newtonov vzorec** , **Newtonov vzťah** ) je empirický zákon udávajúci množstvo tepla prenesené pri prestupe tepla, čiže medzi prúdiacou tekutinou a tuhou stenou, ktorú táto tekutina obteká. Konkrétne zákon hovorí, že tepelný tok rastie priamo úmerne rozdielu teplôt medzi jadrom obtekajúcej tekutiny a povrchom obtekanej steny.

## Znenie
Newtonov ochladzovcí zákon hovorí, že tepelný tok rastie priamo úmerne rozdielu teplôt medzi jadrom obtekajúcej tekutiny a povrchom obtekanej steny. Matematicky teda:
:\dot{Q} = \alpha A (t_w-t_f) (ak tw > tf)
resp.
:\dot{Q} = \alpha A (t_f-t_w) (ak tf > tw)
kde \dot{Q}  je tepelný tok (t.j. teplo prevedené danou plochou za jednotku času), α je súčiniteľ prestupu tepla, A je plocha povrchu steny, ktorej sa dotýka sledovaná tekutina, tw je teplota na povrchu steny (teda na fázovom rozhraní), tf  je teplota v jadre tekutiny (teda v hlavnom prúde tekutiny - vysvetlenie pojmu pozri v článku prestup tepla).

Hodnota súčiniteľa prestupu tepla závisí od fyzikálnych vlastností tekutiny, od hydrodynamických podmienok a geometrických charakteristík systému. V praxi sa počíta podľa vzorca α = (λ.Nu)/l, pričom λ je súčiniteľ tepelnej vodivosti, Nu je tzv. Nusseltovo kritérium (Nusseltovo číslo) a l je charakteristický geometrický rozmer systému. Vzorec Nusseltovho kritéria je uvedený v tabuľkách v rôznych podobách v závislosti od konkrétnych podmienok (napr. jeden vzorec Nusseltovho kritéria platí pre nútené obtekanie jednotlivej rúrky kolmo na os). Podrobnosti pozri v článku súčiniteľ prestupu tepla. 

## Vyjadrenie pomocou hustoty tepelného toku
Namiesto pomocou tepelného toku (\dot{Q}) možno Newtonov zákon ochladzovania vyjadriť pomocou hustoty tepelného toku (q = \dot{Q}/A), čiže:
:q = \alpha (t_w-t_f), resp. q = \alpha (t_f-t_w).

## Vyjadrenie pomocou tepelného odporu tekutiny
Namiesto pomocou súčiniteľa prestupu tepla (α) možno Newtonov zákon ochladzovania vyjadriť pomocou (celkového) tepelného odporu tekutiny (R = 1/(α.A)), čiže: 
:\dot{Q} = \frac{(t_w-t_f)}{R}, resp. \dot{Q} = \frac{(t_f-t_w)}{R}.

## Zdroje

*Newtonův ochlazovací zákon. In: *Technický slovník naučný 5 MO*. Praha : Encyklopedický dům, 2003. ISBN 80-7335-080-7. S.283-284.
*
*
*
*

Kategória:Termika
Epopeja

**Epopeja** môže byť:
* v literatúre:
**a) v minulosti:
***epos (najmä v širokom význame, t.j. akákoľvek rozsiahla epická veršovaná skladba)
***zbierka či súbor (ľudových či umelých) slovesných diel, ktoré sa tematicky viažu k jednej mytologickej, historickej alebo legendickej udalosti (napr. epos Ilias), pozri napr. pod epos
**b) rozsiahle románové dielo (román alebo románový cyklus), najmä ak zobrazuje významnú epochu v živote spoločnosti, národa a najmä z 19. storočia (napr. Balzacova Ľudská komédia, Tolstého Vojna a mier, Mináčova Generácia), synonymum: románová epopeja, pozri románová epopeja
**c) bod a aj bod b
* široko komponované, veľkolepé, monumentálne (slovesné, filmové, výtvarné) umelecké dielo, často viacdielne, najmä opisujúce a oslavujúce historické hrdinské činy, či závažné obdobia národných dejín
* významné dielo, pozri pod dielo
* významný, slávny (obyčajne hrdinský) čin resp. súhrn významných činov či významných udalostí

## Zdroje
* Epopeja. In: 
* epopeja. In: 
* epos. In: 
* epopej. In: 
* 
* 
* epopeja. In: 
* epopeja. In: 
* epopeja. In: 
* epopeja. In: 
* epopej. In:*Příruční slovník jazyka českého*. Praha: Státní nakladatelství, 1935-1957. dostupné online
Newtonova rovnica

**Newtonova rovnica** alebo **Newtonov vzťah** môže byť:
*vo fyzike:
**druhý Newtonov zákon (=zákon sily) (často v množnom čísle [čiže **Newtonove rovnice**], keďže sa myslí sústava rovníc vyjadrujúca vektory a/alebo viacero hmotných bodov )
** zriedkavo (spravidla v množnom čísle): niektorý z Newtonových pohybových zákonov, pozri Newtonove pohybové zákony 
**Newtonov gravitačný zákon 
**Newtonov zákon viskozity 
**Newtonov ochladzovací zákon
** Newtonov vzťah pre odporovú silu 
** vzorec pre kinetickú energiu z klasickej mechaniky (E_k = \frac{1}{2}mv^2), pozri pod kinetická energia
*v matematike (len v množnom čísle): Newtonove identity (=Newtonove vzorce) 

## Pozri aj
*Newtonov zákon

## Zdroje
Merný tepelný odpor

**Merný tepelný odpor** môže byť:
*obrátená hodnota súčiniteľa tepelnej vodivosti, pozri pod súčiniteľ tepelnej vodivosti
*obrátená hodnota súčiniteľa prestupu tepla, pozri pod súčiniteľ prestupu tepla
Zeuxis (sochár)

[náhľad|Socha sediaceho muža, autor:Zeuxis, [Metropolitan Museum of Art New York]]
**Zeuxis** () bol starogrécky sochár.
 
Zeuxis, grécky sochár neznámeho rodiska, tvoril zrejme na konci 2. alebo na začiatku 1. storočia pred Kr. Zo sochárskych diel tohto umelca sa zachovala len mramorová socha sediaceho muža (zrejme socha filozofa Karneada z Kyrény). Niektorí znalci antického umenia predpokladajú, že tu ide o rímsku kópiu (Lippold, Adriani). Táto značne poškodená socha, datovaná do 1. stor. pred Kr., je zhotovená z pentelského mramoru, na podstavci má signatúru svojho zhotoviteľa:

::- text v starogréčtine
 
Objavili ju v roku 1902 v Ríme. Dnes je uložená v Metropolitan Museum of Art v New Yorku.
     
## Referencie a bibliografia

 

Kategória:Sochári starovekého Grécka
Sósos

**Sósos** (*Sósos*) môže byť:
 
* starogrécky filozof (sofista), pozri Sósos z Efezu
* grécky mozaikár z 2. stor. pred Kr., pozri Sósos z Pergamu
* grécky filozof (stoik) v 2. stor. pred Kr., pozri Sósos z Askalónu
Socha jednoty

**Socha jednoty** je socha bojovníka za nezávislosť Indie Sardára Vallabhbháího Patéla (1875 – 1950) v okrese Narmada v indickom Gudžaráte. V súčasnej dobe drží rekord pre najvyššiu sochu na svete s výškou 182 metrov. Vallabhbháí Patél bol jedným z najvýznamnejších lídrov indického hnutia za nezávislosť a prvý podpredseda vlády Indie. Socha je na riečnom ostrove s výhľadom na priehradu Narmada pri Rajpiple, 100 kilometrov juhovýchodne od mesta Vadodara. 

Pamätník a jeho okolie zaberajú viac ako 2 hektáre a sú obklopené umelým jazerom s rozlohou . Socha bola postavená spoločnosťou Larsen & Toubro, ktorá v októbri 2014 podpísala zmluvu na projektovanie, výstavbu a údržbu v hodnote 420 miliónov amerických dolárov. Stavba sochy sa začala 31. októbra 2014 a ukončila sa v polovici októbra 2018. Sochu navrhol indický sochár Ram V. Sutar.

Celková výška konštrukcie od jej základne je 240 metrov,  so základňou výšky 58 metrov, pričom samotná výška sochy je 182 metrov. Je konštruovaná  oceľovým rámom, spevneným cementovým betónom, a bronzovým obkladom. Stavba sochy si vyžiadala 75 000 kubických metrov betónu, 5 700 ton  oceľovej konštrukcie,  22 500 ton bronzových listov.

Socha bola dokončená za 33 mesiacov. Dovtedy najvyššou sochou na svete bol 128 metrov vysoký Budha v čínskej provincii Che-nan. Nové dielo je takmer dvakrát vyššie ako newyorská Socha slobody.

## Zdroj

Kategória:Sochy
Kategória:Stavby v Indii
Kozmická medicína

[náhľad|Ultrazvuková prehliadka oka na [Medzinárodná vesmírna stanica|Medzinárodnej vesmírnej stanici]]
**Kozmická medicína** alebo **kozmické lekárstvo** je samostatný medicínsky vedný odbor (pôvodne súčasť leteckej medicíny), ktorý sa venuje skúmaniu fyzikálnych a chemických vplyvov pôsobiacich počas kozmického letu na ľudské telo, teda najmä vplyvy spojené s preťažením pri štarte a pristávaním kozmickej lode, s beztiažovým stavom, s účinkami žiarenia, s rytmom života a problémy stravovania a uzavretého ekologického systému.

Podľa smernice Ministerstva školstva Slovenskej republiky č. 27/2006-R z 21. decembra 2006 o sústave odborov vedy a techniky a číselníku odborov vedy a techniky sa kozmická medicína spolu s leteckou medicínou zaraďuje do odboru letecké a kozmické lekárstvo, ktorý patrí do podskupiny zdravotných vied, patriacej do skupiny lekárskych vied.

## Referencie

## Externé odkazy
* bibliografia ku kozmickej medicíne na webe Asociácie kozmickej medicíny

Kategória:Medicína
Janice Fiamengo

**Janice Fiamengo** (* 1964, Vancouver, Kanada) je kanadská profesorka literárnej vedy, ktorá pôsobí na University of Ottawa.

Vysokoškolské štúdium absolvovala na University of British Columbia (B.A. 1986, M.A. 1988, Ph.D. 1996). Postdoktorandské štipendium získala na Simon Fraser University. Štyri roky pôsobila na University of Saskatchewan a od roku 2003 pôsobí ako profesorka (teda pedagogička s definitívou) na University of Ottawa. Vo svojom výskume sa zameriava na ranú (anglickojazyčnú) kanadskú literatúru a ranú kanadskú žurnalistiku.

Opísala sa ako pôvodne radikálna a neskôr umiernená feministka, ktorá zažila zmenu vo svojich politických postojoch po útokoch z 11. septembra 2001. Od roku 2013 verejne vystupuje ako kritička moderného feminizmu a sama sa označuje za „antifeministku“. Podobne ako ďalší známi kanadskí akademici Jordan B. Peterson a Gad Saad kritizuje vplyv politickej korektnosti (napr. vo forme snahy obmedzovať slobodu slova) a postmodernizmu na výskum v sociálnych vedách a akademické prostredie v angloamerickej kultúrnej oblasti.

## Vybrané diela
* *Other Selves : Animals in the Canadian Literary Imagination* (2007)
* *The Woman's Page : Journalism and Rhetoric in Early Canada* (2008)
* *Home Ground and Foreign Territory : Essays on Early Canadian Literature* (2014)

## Referencie

Kategória:Narodenia v 1964
Kategória:Literárni vedci
Kategória:Kanadskí univerzitní profesori
Kategória:Osobnosti z Vancouveru
No Milk Today

„**No Milk Today**“ je skladba, ktorú napísal Graham Gouldman a pôvodne ju nahrala anglická skupina Herman's Hermits. Vydaná ako singel bola v októbri 1966 s B-stranou „My Reservation's Been Confirmed“, pričom obsadil 7. miesto v britskom rebríčku UK Singles Chart. Hoci singel nebol nikdy vydaný v USA, v mnohých európskych krajinách bol hitom.

## Pozície v rebríčkoch
*Billboard Hot 100, USA: 35. miesto (ako B-strana)
*UK Singles Chart, Spojené kráľovstvo: 7. miesto
*Holandsko: 1. miesto
*Nemecko: 2. miesto
*Rakúsko: 1. miesto
*VG-lista, Nórsko: 1. miesto
*Kvällstoppen, Švédsko: #3
*Tio i topp, Švédsko: #2

## Referencie

## Zdroj

Kategória:Single z 1966
Chuwi

náhľad|Chuwi Pad mini

**Chuwi** je čínsky výrobca spotrebnej elektroniky, predovšetkým tabletov, notebookov a konvertibilných zariadení 2 v 1. Zameriava sa hlavne na lacné a cenovo dostupné zariadenia pre širokú verejnosť. Parametrami patria skôr medzi low-end alebo strednú triedu. Spoločnosť svoje zariadenia predáva celosvetovo na najznámejších čínskych predajných portáloch.

## Notebooky a PC
* Chuwi Lapbook SE
* Chuwi Lapbook Air
* Chuwi Lapbook SE
* Chuwi Lapbook 12.3
* Chuwi Lapbook 14.1
* Chuwi Lapbook 15.6
* Chuwi GBox

## Tablety
* Chuwi Hipad
* Chuwi HiBook Pro
* Chuwi SurBook
* Chuwi SurBook mini
* Chuwi Hi8 Air
* Chuwi Hi8 SE
* Chuwi Hi8 Pro
* Chuwi Hi9
* Chuwi Hi9 Air
* Chuwi Hi9 Plus
* Chuwi Hi9 Pro
* Chuwi Hi10
* Chuwi Hi10 Air
* Chuwi Hi10 Plus
* Chuwi Hi10 Pro
* Chuwi Hi10 x
* Chuwi Hi12
* Chuwi Hi13

## Referencie

## Externé odkazy
* Produkty Chuwi 

Kategória:Podniky v Číne
Letecká medicína

**Letecká medicína** alebo **letecké lekárstvo** je samostatný medicínsky vedný odbor zameraný na starostlivosť o zdravie človeka (výkonných letcov, palubného personálu) v procese realizácie a zabezpečovania letov, vychádzajúci predovšetkým z rozboru reakcií na podnety v prostredí so vzťahmi špecifickými pre letectvo. Cieľom odboru je zníženie nepriaznivých vplyvov na človeka a zabezpečenie maximálnej bezpečnosti a pohodlia.

Podľa smernice Ministerstva školstva Slovenskej republiky č. 27/2006-R z 21. decembra 2006 o sústave odborov vedy a techniky a číselníku odborov vedy a techniky sa letecká medicína spolu s kozmickou medicínou zaraďuje do odboru letecké a kozmické lekárstvo, ktorý patrí do podskupiny zdravotných vied, patriacej do skupiny lekárskych vied.

## Referencie

Kategória:Medicína
Sendvič (letectvo)

**Sendvič** () je konštrukčný prvok draka lietadla zložený z dvoch dosiek spojených ľahkou, voštinovou, penovou alebo podobnou výplňou. Pri voštinovom sendviči (angl. *honeycomb sandwich*) tvorí jadro sendviča (stredná vrstva sendvičovej dosky) kovová voština alebo voština z umelej hmoty.

## Referencie

Kategória:Konštrukcia lietadiel
Sendvič (rozlišovacia stránka)

**Sendvič** (do roku 1940 kodifikované v tvare: *sandwich*) môže byť:
* v potravinárstve a gastronómii: 
** obložený chlebíček (prípadne len zo sendvičového chleba), pozri sendvič
** druh ľahkého bieleho chleba spravidla valcovitého tvaru, synonymum: sendvičový chlieb, pozri sendvič (pečivo)
* v technike: minimálne dve vrstvy určitej látky spojené (alebo zlepené) medzivrstvou inej látky, synonymá: sendvičový materiál, sendvičový panel, pozri sendvič (technika)
* v stavebníctve:
** stenový panel pozostávajúci z vrstiev materiálu odlišného zloženia a funkcie, synonymá: sendvičový panel, sendvičová stena, viacvrstvový panel, pozri sendvičový panel
** vozovka s krytom dvoch vrstiev štrku navzájom spojených živicou, pozri vozovka
* v letectve: konštrukčný prvok draka lietadla zložený z dvoch dosiek spojených ľahkou výplňou, synonymum: sendvičová konštrukcia, pozri sendvič (letectvo)

## Pozri aj
* Sandwich

## Referencie
Sandwich

**Sandwich** môže byť:

* staršie alebo nespisovne (a po anglicky): sendvič
* sídlo:
** v Kanade: bývalé mesto v provincii Ontário, od roku 1935 časť mesta Windsor, pozri Windsor (Kanada)
** v Spojenom kráľovstve: mesto v okrese Dover v grófstve Kent v Anglicku, pozri Sandwich (Spojené kráľovstvo)
** v Spojených štátoch:
*** v štáte Illinois: mesto v okresoch DeKalb County, Kendall County a LaSalle County, pozri Sandwich (Illinois)
*** v štáte Massachusetts: mesto v okrese Barnstable County, pozri Sandwich (Massachusetts)
*** v štáte New Hampshire: mesto v okrese Carroll County, pozri Sandwich (New Hampshire)
* názov viacerých lodí Royal Navy, pozri HMS ''Sandwich''
* priezvisko, napr.:
** Ralph Sandwich, anglický šľachtic, starosta Londýna v rokoch 12851293 (12351308)
* britský pretekársky kôň (1928?), pozri Sandwich (kôň)

## Pozri aj
* earl zo Sandwichu (angl. *Earl of Sandwich*), anglický šľachtický titul (od roku 1660)
* Južná Georgia a Južné Sandwichove ostrovy
Letné paralympijské hry 2024

**XVII. letné paralympijské hry** sa konali vo francúzskom Paríži od 29. augusta do 8. septembra 2024.

O konaní hier sa rozhodlo v septembri 2017 na zasadaní Medzinárodného olympijského výboru v Lime. Paríž sa stal dejiskom paralympijských a olympijských hier sto rokov po ôsmej olympiáde.

Parížski organizátori svoju kandidatúru potvrdili 23. júna 2015. Podľa nich je už k dispozícii medzi 60 a 80% športovísk potrebných na hry.

## Slovensko na Letných paralympijských hrách 2024

Na podujatí sa zúčastnilo 26 športovcov zo Slovenska, čo bolo o jedného menej v porovnaní s predošlými hrami 2020 v Tokiu. Slovenskí reprezentanti získali tri zlaté a dve strieborné medaily.

### Slovenskí medailisti

## Súťaže
Na XVII. Letných paralympijských hrách sa súťažilo v 22 športových odvetviach.

## Referencie

## Iné projekty


2024
Kategória:Šport v 2024
Kategória:Športové podujatia v Paríži
Kategória:2024 vo Francúzsku
Peter Kinik

**Peter Kinik** (* 21. máj 1986, Spišská Nová Ves)

je slovenský lukostrelec. Na Letnej paralympiáde 2016 získal bronzovú medailu v kategórii W1.

## Športová kariéra
Lukostreľbe sa venuje od roku 2005. V roku 2007 debutoval medzinárodne. Podľa paralympijského hnutia debutoval v roku 2009 na svetovom šampionáte v Soule kde získal zlato.

Na Letnej paralympiáde 2012 v Londýne sa umiestnil na 8. mieste. Na Letnej paralympiáde 2016 v Rio de Janeiro získal bronzovú medailu v kategórii W1. V súboji o tretie miesto porazil reprezentanta Nemecka Uweho Hertera 133:125. Na Európskom pohári lukostrelcov v roku 2017 získal 2. miesto.

## Referencie

## Externé odkazy
Profil na stránkach Slovenského paralympijského výboru
Profil na World of Archery

Kategória:Osobnosti zo Spišskej Novej Vsi
Kategória:Slovenskí lukostrelci
Kategória:Slovenskí paralympionici
Kategória:Lukostrelci na Letných paralympijských hrách 2012
Kategória:Lukostrelci na Letných paralympijských hrách 2016
Kategória:Slovenskí bronzoví paralympijskí medailisti
Serie A 2018/2019

**Serie A 2018/2019** bol 117. ročník najvyššej talianskej futbalovej súťaže a 87. ročník od založenia Serie A. Obhajcom trofeje bol Juventus, nováčikmi súťaže boli Empoli, Parma a Frosinone. Sezóna sa začala 18. augusta 2018 a skončila 26. mája 2019. 

35. titul v tejto súťaži získal Juventus, ktorý zároveň obhájil prvenstvo z minulého ročníka. Do Ligy majstrov sa spolu s ním kvalifikovali aj Neapol, Atalanta a Inter Miláno. Na pozíciách zaisťujúcich Európsku ligu skončili Lazio, AS Rím a Turín FC. Zostup do Serie B postihol Empoli FC, Frosinone a Chievo Verona.

## Tímy v sezóne 2018/2019

## Tabuľka

zdroj: Serie A
Pravidlá pre určenie poradia v tabuľke: 1) počet bodov; 2) body vo vzájomných zápasoch; 3) rozdiel gólov vo vzájomných zápasoch; 4) góly vo vzájomných zápasoch; 5) rozdiel gólov vo všetkých zápasoch; 6) góly vo všetkých zápasoch.
**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body; **z** - zostup

## Štatistiky

### Najlepší strelci

## Poznámky

## Referencie

## Externé odkazy
* Oficiálna stránka Serie A

Kategória:Serie A
Kategória:Futbal v 2018
Kategória:Futbal v 2019
Kategória:Futbal v Taliansku
Kategória:2018 v Taliansku
Kategória:2019 v Taliansku
Železničná stanica Palárikovo

**Železničná stanica Palárikovo** je železničná stanica v Palárikove. Leží na trati 130 Bratislava – Štúrovo a ústí do nej šurianska spojka trate 150 Nové Zámky – Zvolen. Je elektrifikovaná 25 kV striedavého prúdu. Železnice Slovenskej republiky Palárikovo spomínajú ako príklad stanice strácajúcej sa za svojou "prirodzenou zjemňujúcou bariérou", stromami.

## Doprava
Na stanici sa nachádza 7 dopravných a 3 manipulačné koľaje. Stanica má dva nástupištia: typu SUDOP pri koľajách č. 1 a 2 a štrkové č. 3 a 4.

Na stanici sa nachádza pokladňa ZSSK pre vnútroštátne lístky. Pri stanici sa tiež nachádza autobusová zástavka.

## Referencie

## Externé odkazy
* Stanica na stránke VLAKY.NET

Palárikovo
Kategória:Palárikovo
Kategória:Doprava v okrese Nové Zámky
Kategória:Stavby v okrese Nové Zámky
Petula Clark

**Petula Clark**, CBE (* 15. november 1932, Epsom, Spojené kráľovstvo) je britská speváčka a herečka, od roku 1988 nositeľka hodnosti *commander* Radu britského impéria.

## Životopis
Už v siedmich rokoch spievala v detskom zbore. Čoskoro potom sa na stanici BBC stala detskou hviezdou. Do roku 1950 už hrala v 20 filmoch. Na tieto úspechy dokázala ako dospelá nadviazať a usporiadala svetové turné. Jej hit *Monsieur* sa umiestnil na prvom mieste nemeckej hitparády a stala sa známou v nemecky hovoriacich krajinách. Jej hit *Downtown*, ktorý bol spievaný aj po nemecky, jej priniesol cez 3 milióny predaných platní. Celkovo predala viac než 68 miliónov platní.

V roku 1961 sa vydala za francúzskeho novinára Clauda Wolffa s ktorým má dve dcéry a jedného syna.

## Referencie


## Iné projekty

## Externé odkazy
* Oficiálna stránka
* Britská oficiálna stránka
* 
* Glenn Gould dissects the music and image of Petula Clark in a 1967 CBC broadcast
* BBC interview
* Union Jack interview
* BBC Radio Wales interview, January 2007
* ''Las Vegas Sun'' interview, February 2007
*discoogle.com discography
*Hastings Musical Festival
*Petula Clark's appearances on This Is Your Life

## Zdroj

Kategória:Britské speváčky
Kategória:Detskí herci
Kategória:Držitelia ceny Emmy
Kategória:Držitelia Radu britského impéria
Kategória:Držitelia ceny Grammy
Kategória:Interpreti Warner Bros. Records
Kategória:Interpreti EMI
Kategória:Anglické filmové herečky
Kategória:Anglické televízne herečky
Let Adam Air 574

**Let Adam Air 574** bol let stroja Boeing 737-4Q8 (imatrikulácia *PK-KKW*) indonézskej leteckej spoločnosti Adam Air z medzinárodného letiska Juanda v Surabaji na ostrove Jáva na letisko Sam Ratulangi v Manado na ostrove Sulawesi.

Lietadlo s 96 pasažiermi a 6 členmi posádky sa dňa 1. januára 2007 počas preletu Makasarského prielivu  zrútilo do mora. Bola to prvá havária typu Boeing 737-400 s obeťami na životoch v komerčnej prevádzke a najväčšia katastrofa v dejinách leteckej spoločnosti Adam Air.

## Externé odkazy
* Cockpit Voice Recorder transcript and accident summary

Kategória:Letecké nehody
Kategória:Katastrofy v 2007
Parrhasios z Efezu

**Parrhasios** () bol grécky maliar na prelome 5. a 4. storočia pred Kr.
 
Parrhasios, syn a žiak maliara Euénora, pochádzal z Efezu. Svoje maliarske  diela tvoril približne v rokoch 430 až 390 pred Kr., a to hlavne v Aténach. Bol súčasníkom a rivalom slávneho maliara Zeuxida z Hérakleie. Zo starovekých správ je známe, že jeho obrazy postáv boli veľmi realistické a že ich bolo viac ako 20 (ani jeden z nich sa nezachoval). Námetom týchto malieb boli hlavne mytologické postavy. Tiež kreslil na drevo (na vybielenú drevenú tabuľu) a pergamen a písal o maliarstve.
 
Parrhasios a Zeuxis bývajú často zaraďovaní do tzv. ázijskej školy (aj keď Zeuxis o sebe hovoril ako o mužovi z juhoitalskej Hérakleie). Obaja pôsobili predovšetkým v Aténach, kde patrili k metoikom, ktorí tvorili hlavne v dobe peloponézskej vojny. Medzi aténskym ľudom sa stali hrdinami mnohých historiek, ktorých hlavnou témou bola ich rivalita v súťaži namaľovať svoj obraz čo najrealistickejšie.

Plínius sa pokúsil vystihnúť hlavné Parrhasiove prednosti, ktoré videl skôr vo vynikajúcej kresobnej technike a krehkých kontúrach než v dokonalom tieňovaní. Svoje obratnosti využíval *k odhaľovaniu skrytého* a k živšiemu zobrazeniu tvárí, krásnych úst a pôvabu vlasov. Bol plodným umelcom, ktorý sa príležitostne nebránil ani obscéznym témam. Ohlas si získal svojim farebným obrazom *[[Théseus]]* (neskôr zdobil rímsky Kapitol), ale jeho najslávnejším obrazom bol *Aténsky ľud* (Démos), ktorý znázorňoval rozličné vlastnosti Aténčanov (bol ich dokonalou psychologickou štúdiou).  

Parrhasios a Zeuxis sa svojim maliarskym majstrovstvom radi chválili. Parrhasios ale v  sebechvále svojho rivala predstihol, keď o sebe arogantne tvrdil, že je kniežaťom maliarov, pôvodom božského rodu.

V starovekom Grécku na začiatku 4. storočia pred Kr. dosiahla nástenná a dosková maľba najväčší rozkvet (v aténskej *[[stoa (architektúra)|stoe]] poikilé* bola napr. nástenná maľba znázorňujúca bitku pri Mantinei namaľovaná tak realisticky, že bolo na nej možné rozpoznať veliteľov oboch armád). Snahy o rekonštrukciu týchto malieb na základe vázového maliarstva z tej doby neuspeli, lebo nástenná a dosková maľba odčerpávala talenty vázového maliarstva, ktoré preto začalo upadať.  
    
## Referencie a bibliografia

 

Kategória:Maliari starovekého Grécka
Kovbojka

**Kovbojka** (plurál **kovbojky**) môže byť:
* pastierka dobytka na farme, zvyčajne jazdiaca na koni (spravidla v americkom prostredí), pozri kovboj
* (pôvodne hovorovo) literárne alebo filmové dielo zo života kovbojov resp. z prostredia amerického divokého západu, western, pozri western
* hovorovo:
** expresívne: situácia vyznačujúca sa napätím, dramatickosťou (napr. volebná kovbojka)
** (obyčajne v pluráli) druh pánskych alebo dámskych čižiem s vysokým zvrškom (spravidla bez šnurovania), vyšším opätkom a výraznou oblou špičkou, vzhľadom pripomínajúcich tradičnú jazdeckú obuv kovbojov, pozri kovbojské čižmy
** (obyčajne v pluráli) zápalky, ktoré možno zapáliť škrtnutím o takmer každý povrch (tzv. kovbojské zápalky), pozri zápalka (palička)

## Referencie
Pedro Gnavi

Admirál **Pedro Alberto José Gnavi** (* 1917 – † 1990) bol argentínsky námorník. 8. júna 1970 bol jedným z veliteľov vojenského prevratu, ktorý ukončil vládu prezidenta  Juana Carlosa Onganíu. Po jeho zosadení zastával do 18. júna 1970 funkciu vrchného veliteľa vojenskej chunty, vďaka čomu bol v tomto čase najvyšším predstaviteľom Argentíny. Následne moc nad krajinou odovzdal generálovi Robertovi Marcelovi Levingstonovi, ktorý bol vymenovaný za ďalšieho prezidenta.

## Životopis
Už v mladom veku vstúpil do argentínskeho námorníctva. V marci 1962 sa v hodnosti kapitána podieľal na vojenskom prevrate, ktorým bol zvrhnutý prezident Arturo Frondizi. V tomto období sa argentínske ozbrojené sily rozdelili na dve frakcie, na jednej strane stálo krídlo Azules, teda Modrých a na druhej Colorados, teda Červených. Azules podporovali civilnú vládu zameranú proti komunizmu a Colorados požadovali vojenskú diktatúru. Gnavi sa pridal na stranu modrých. V následnom období bol povýšený do hodnosti kontradmirál a 28. júna 1966 sa podieľal na vojenskom prevrate, ktorý zvrhol prezidenta Artura Umberta Illiu. Na druhý deň sa vlády ujal generál Juan Carlos Onganía ako prezident de facto. 4. októbra 1968 bol Gnavi vymenovaný prezidentom za hlavného veliteľa argentínskeho námorníctva, čím si chcel prezident posilniť svoju pozíciu, keďže súčasne vymenil aj veliteľov ostatných zložiek ozbrojených síl.

V roku 1970 sa však situácia v krajine radikálne zhoršila, prebiehali demonštrácie a občianske nepokoje, na konci mája bol dokonca ľavicovými teroristami unesený bývalý prezident Pedro Eugenio Aramburu, ktorý bol následne zavraždený. Objavili sa však aj podozrenia, že bývalého prezidenta nechal zavraždiť sám Onganía, lebo sa obával, že by armáda mohla Aramburua presadiť na jeho miesto. Vražda bývalého prezidenta veľmi oslabila postavenie Onganíu, na čo už reagovali ozbrojené sily a 8. júna 1970 ďalším vojenským prevratom prezidenta zosadili. Nasledujúcich 10 dní tak krajine vládol práve Gnavi ako vrchný veliteľ vojenskej chunty, v tom čase už v hodnosti admirál. 18. júna odovzdal moc novému prezidentovi, ktorým sa stal generál Roberto Marcelo Levingston. V októbri 1971 požiadal Gnavi o odchod do dôchodku v reakcii na obvinenia z podozrivého obchodovania námorníctva so súkromnými spoločnosťami. Z tohto dôvodu bol zadržaný v máji 1977 počas vlády generála Jorgeho Rafaela Videlu. Zomrel v roku 1990.

## Referencie

Kategória:Narodenia v 1917
Kategória:Úmrtia v 1990
Kategória:Argentínske vojenské osobnosti
Euénor (maliar)

**Euénor** () bol grécky maliar v 5. storočí pred Kr.

Maliar Euénor pochádzal z Efezu. Rímsky spisovateľ Plínius uvádza, že spolu s Aglaofónom, Kéfisodórom a Eryllom patril k maliarom, ktorí tvorili hlavne v rokoch deväťdesiatej olympiády (420 až 416 pred Kr.) a že bol otcom Parrhasia, jedného z najslávnejších gréckych maliarov.

## Referencie a bibliografia

 

Kategória:Maliari starovekého Grécka
Kéfisodóros

**Kéfisodóros** () môže byť:
* grécky maliar v 5. stor. pred Kr., pozri Kéfisodóros (maliar)
* grécky dramatik (komický básnik) z prelomu 5. a 4. stor. pred Kr., pozri Kéfisodóros z Atén
* grécky rétor na rozhraní 4. a 3. stor. pred Kr., pozri Kéfisodóros (rétor)
Zimné paralympijské hry 2022

**XIII. zimné paralympijské hry** boli hry, ktoré sa konali v čínskom Pekingu. Hry sa začali 4. a potrvali do 13. marca 2022.

O konaní hier sa rozhodlo v auguste 2015 na zasadaní Medzinárodného olympijského výboru v Kuala Lumpur. Peking v hlasovaní o štyri hlasy porazil kandidatúru kazašského mesta Almaty. Čínska metropola sa zároveň stala prvým miestom, ktoré hostilo zimnú aj letnú paralympiádu.

## Kandidatúry
O kandidatúru sa k dátumu prihlášky, 14. novembru 2013, oficiálne zaregistrovalo šesť miest:
* , Ľvov
* , Peking
* , Alma-Ata
* , Oslo
* , Štokholm
* /, Poľsko/Slovensko, Krakov/Jasná

### Slovensko-poľská kadidatúra
V januári 2013 vtedajší premiér Robert Fico oznámil, že vláda podporí spoločnú poľsko-slovenskú kandidatúru.

## Logo
15. decembra 2017 organizačná komisia paralympijských a olympijských hier zverejnila logá. Logá navrhla čínska dizajnérka Lin Cunzhen. Paralympijské logo tranformuje znak 飞 pre "lietať" na obraz športovca na vozíku v chvate k cieľovej čiare.

## Športy
V septembri 2016 Medzinárodný paralympijský výbor oznámil rozhodnutie, že na paralympiáde 2022 budú po prvýkrát súťažiť para-bobisti. Rozhodnutie však bolo len podmienečné. Do hier nebol zaradený skeleton. Pridanie bobov je výsledkom päťročnej práce Medzinárodnej bobovej a skeletonovej federácie. V para-boboch a v para-skeletone súťažia zmiešané družstvá. Súťaží sa aj v alpskom a severskom lyžovaní, biatlone, hokeji na sánkach a curlingu vozičkárov.

### Termíny súťaží

## Športovci
Na paralympiáde kvôli ruskej invázii na Ukrajinu neštartovali ruskí a bieloruskí športovci. Medzinárodný paralympijský výbor najprv s ich účasťou súhlasil, ale zúčastnili by sa ako neutrálni športovci. Proti účasti sa však postavilo viacero organizácií a štátov, vyhrážalo sa bojkotom hier a MPV svoje rozhodnutie prehodnotil. Rusko sa proti rozhodnutiu, ktoré ovplyvnilo 83 športovcov, odvolalo na arbitrážny súd CAS.

### Slovenskí športovci
Slovensko na hrách reprezentovalo 27 športovcov. RTVS odvysielal sériu prenosov zo súťaží, v ktorých účinkovali slovenskí športovci a tiež denné súhrny z diania na ZPH.

Slovenskí športovci súťažili:
* **5** v curlingu na vozíku:
** Radoslav Ďuriš
** Peter Zaťko
** Monika Kunkelová
** Dušan Pitoňák
** Alena Kánová

* **8** v alpskom lyžovaní:
** Jakub Krako (B2) / N - Branislav Brozman
** Miroslav Haraus (B2) / N - Maroš Hudík
** Marek Kubačka (B1) / N - Mária Zaťovičová
** Martin France (LW9-1) 
** Henrieta Farkašová (B3) / N - Martin Motyka / Michal Červeň
** Alexandra Rexová / Eva Trajčíková
** Petra Smaržová (LW6/8-2)
** Vanesa Gašková

* **14** v para ľadovom hokeji:
** Marián Ligda
** Peter Kaščák
** Erik Fojtík
** Miloš Večerek
** Slavomír Ferenčík
** Miroslav Stašák
** Peter Štít
** Martin Joppa
** Miroslav Kardoš
** Dávid Korman
** Eduard Lepáček
** Miroslav Pastucha
** Michal Hlinka
** Róbert Turič

## Výsledky
### Curling

#### Alpské lyžovanie

#### Para ľadový hokej

### Slovenskí medailisti

## Referencie


2022
Kategória:Šport v 2022
Kategória:2022 v Číne
Paralympiáda
Kategória:Športové podujatia v Pekingu
Avram Pinchusovyč Abčuk

**Avram Pinchusovyč Abčuk** alebo **Avracham Pinchusovyč Abčuk** (, , ; * 1897, Luck, Ruská ríša, dnes Ukrajina† 10. október 1937, Kyjev, Ukrajinská SSR, Sovietsky zväz, dnes Ukrajina) bol sovietsky spisovateľ a literárny kritik židovského pôvodu, ktorý pôsobil na Ukrajine a literárne tvoril v jazyku jidiš.

## Život
Od roku 1921 pôsobil v Kyjeve, kde najskôr pracoval ako učiteľ. V rokoch 19281932 bol redaktorom časopisu *Prolit* (rus. Пролит) a následne do roku 1935 redaktorom jeho nástupcu, časopisu *Farmest* (rus. Фармест). V 30. rokoch 20. storočia pôsobil v Židovskom výskumnom ústave Akadémie vied Ukrajinskej sovietskej socialistickej republiky v Kyjeve. V rokoch 19341935 zastával funkciu vedúceho židovskej sekcie Zväzu spisovateľov Ukrajiny. Stal sa obeťou stalinských represií – v roku 1935 bol obvinený z trockizmu, zbavený funkcie redaktora, zatknutý a napokon v roku 1937 popravený zastrelením. Rehabilitovaný bol v roku 1956.

## Tvorba
Je autorom noviel, literárnokritických prác a monografií. Od roku 1926 publikoval poviedky v časopise *Di pojte velt* (rus. Ди ройте велт). Z jeho beletristickej tvorby je najvýznamnejší dvojdielny román *Heršl Šammaj* (1929, 1934) o procese premeny obyvateľov židovských mestečiek na priemyselných robotníkov. Jeho práca *Etjudn un materialn cu der gešichte fun der idišer literatur-bavegung in FSSR* („Náčrty a materiály z dejín židovského literárneho hnutia v ZSSR“, 1934) poskytuje pohľad na dejinný vývoj židovskej literatúry po októbrovej revolúcii.

## Poznámky


## Referencie

## Externé odkazy
* 
* 

Kategória:Narodenia v 1897
Kategória:Úmrtia 10. októbra
Kategória:Úmrtia v 1937
Kategória:Sovietski spisovatelia
Kategória:Literárni kritici
Kategória:Spisovatelia židovského pôvodu
Verdicenan Kadınefendi

**Verdicenan Kadınefendi** (18. októbra 1825 – 9. decembra 1889) bola manželka osmanského sultána Abdulmecida I.

## Mladosť
Verdicenan sa narodila v októbri 1825 v Sukhumi v Abcházsku. Rodným menom bola *Sáliha Achba* a pochádzala z Abcházskej princovskej rodiny. Jej otec bol princ Kaytuk Giorgi Bey Achba a jej matka bola princezná Yelizaveta Hanim. Sáliha bola poslaná na výchovu do Istanbulu už ako malé dieťa. Jej otec ju tu spolu so sestrami odovzdal na výchovu Bezmiâlem Sultan, matke sultána Abdulmecida I. Tu dostala podľa tradícií osmanského dvora meno Verdicenan.

## Manželstvo zo sultánom
Verdicenan bola vydatá za Abdulmecida I. z politických dôvodov v decembri 1840 v starom paláci Çırağan. Po sobáši získala titul Altıncı Kadın. Celá jej rodina, vrátane bratov a bratrancov, bola povýšená na urodzenú rodinu. Jej synovec Rasim Bey získal miesto doktora v paláci a synovec Osman Paša získal prácu doktora v paláci sultána Abdulaziza.

## Neskoršie roky a smrť
Po smrti sultána Abdulmecida v roku 1861 sa odsťahovala do paláca Feriye. V roku 1862 potom zomrela jej dcéra Munir vo veku sedemnástich rokov. Po smrti Gülüstü Hanim, ďalší zo sultánových manželiek, sa starala o jej dcéru Medihu Sultan. V roku 1879 ju vydala za Samipashazadeho Necip Beye. Verdicenan zomrela v novembri 1889 v paláci Feriye a bola pochovaná v mauzóleu pre sultánove manželky v mešite Yeni v Istanbule.

## Referencie

Kategória:Narodenia 18. októbra
Kategória:Narodenia v 1825
Kategória:Úmrtia 9. decembra
Kategória:Úmrtia v 1889
Kategória:Manželky osmanských sultánov
Kategória:Princezné
Handan Sultán

**Handan Sultán** (1574, Grécko – 26. novembra 1605, Istanbul, Osmanská ríša) bola manželka osmanského sultána Mehmeda III. a matka sultána Ahmeda I. V rokoch 1603 – 05 bola jeho Valide Sultán. 

## Život
Jej náboženské vyznanie nie je známe. Buď patrila k niektorým z cirkví Gréckej pravoslávnej cirkvi alebo bola Moslimského vyznania. Niektoré historické záznamy uvádzajú, že bola konkubína z Grécka a volala sa *Helena*. Iné zdroje však uvádzajú, že bola Čerkaska a volala sa *Caucasus*. Bola vydatá za sultána Mehmeda III. v roku 1589 vďaka *Servazad Hatun*, ktorá bola neterou Máhidevrán Sultán.

Niektoré zdroje uvádzajú, že to bola Safiye Sultán, ktorá predstavila Handan svojmu synovi Mehmed III., aby tak vytvorila konkurencii konkubíne Halime Sultán, jeho prvé manželke a matke sultána Mustafu I. Rovnaké zdroje tiež uvádzajú, že v skutočnosti bola Handan matkou aj Mustafu I., ale nikdy toto tvrdenie nebolo potvrdené.

Počas prvých dvoch rokov vlády svojho syna sultána Ahmeda, bola Valide sultan.

Zomrela v roku 1605, keď jej bolo iba 30 rokov, nejspíš bola otrávená. Bol jej usporiadaný obrovský pohreb.

## Vo vedomí súčasnosti
V roku 2015 sa postava Handan Sultán objavila v seriáli *[[Muhteşem Yüzyıl: Kösem]],* kde ju stvárnila herečka Tülin Özen.

## Referencie

Kategória:Narodenia v 1574
Kategória:Úmrtia 26. novembra
Kategória:Úmrtia v 1605
Kategória:Manželky osmanských sultánov
Bezmiâlem Sultán

**Bezmiâlem Sultan** (1807 – 2. mája 1853) bola druhá manželka osmanského sultána Mahmuda II. a matka sultána Abdulmecida I.

## Pôvod
Podľa záznamov z háremovej knihy pochádzala z Gruzínska, jej rodné meno nie je známe. Bola privedená do háremu sultána Esmou Sultan, sestrou Mahmúda II.

## Život
Predtým, ako bola zajatá a privlečená do háremu, chcela práve v kúpeľoch háremu pracovat. Mala veľmi krásnu tvár a snehobiele ruky. V roku 1822 ju vydali za sultána Mahmúda II. Ako matka sultána Abdülmecida I. zastávala funkciu valide sultan (1839 – 1853) a stala sa veľmi populárnou a uznávanou ženou, ktorá mierne zasahovala do vtedajšej politiky.

Jeden zo zdrojov uvádza, že Mahmud II. bol alkoholik a na predávkovanie alkoholom zomrel (tiež sa špekuluje o tuberkulóze).

## Referencie

## Zdroj

Kategória:Narodenia v 1807
Kategória:Úmrtia 2. mája
Kategória:Úmrtia v 1853
Kategória:Manželky osmanských sultánov
Vláda Slovenskej republiky od 14. marca 1939 do 27. októbra 1939

**Vláda Slovenskej republiky od 14. marca 1939 do 27. októbra 1939** (do prijatia Ústavy Slovenskej republiky 21. júla 1939: **vláda Slovenského štátu**, neoficiálne **štvrtá vláda Jozefa Tisa**) bola v poradí prvá vláda vojnovej Slovenskej republiky (SR), ktorá trvala od vzniku Slovenského štátu 14. marca 1939 do 27. októbra 1939, teda po zvolení jej predsedu Jozefa Tisa za prezidenta SR.

## Zloženie vlády

## Poznámky


## Referencie

Kategória:Vlády Slovenskej republiky 1939 – 1945
Zoznam vlád Slovenskej republiky (1939 – 1945)

V priebehu existencie vojnovej Slovenskej republiky (SR; do prijatia Ústavy Slovenskej republiky z 21. júla 1939 oficiálny názov Slovenský štát) pôsobili celkom tri vlády.

## Prehľad vlád

## Prehľad personálneho zloženia vlád

## Referencie
Zoznam krajinských okresov v Nemecku

Krajinský je administratívna jednotka používaná v Nemecku. V nemčine sú tieto okresy označované ako *(Landkreis)* alebo len *(Kreis)*.

## Zdroj

Kategória:Krajinské okresy v Nemecku
Kategória:Okresy podľa štátu
Cham

**Cham** môže byť:
* postava z Biblie, Noemov syn, synonymum: Chám, pozri Cham (biblická postava)
* mesto v Nemecku, pozri Cham (Nemecko)
* mesto vo Švajčiarsku, pozri Cham (Švajčiarsko)
* jamajský spevák, pozri Cham (spevák)
Perlová rieka

**Perlová rieka** (, ) je rozsiahly riečny systém v južnej Číne. Názov „Perlová rieka“ je tiež často používaný ako súhrnný termín pre sútok riek Si-ťiang (Západná rieka), Pej-ťiang (Severná rieka) a Tung-ťiang (Východná rieka Kuang-tungu). Tieto rieky sú považované za prítoky Perlovej rieky, pretože majú spoločnú deltu. Vlieva sa do zátoky Ču-ťiang-kchou (doslova Ústie Perlovej rieky) v Juhočínskom mori. Celý riečny systém, pre ktorý sa meno rieky často používa, je dĺžkou 2200 až 2400 km treťou najdlhšou riekou v krajine (po Jang-c’-ťiang a Žltej rieke) a druhou najmohutnejšou pokiaľ ide o vodnosť (po Jang-c’-ťiang). Pobrežná oblasť Perlovej rieky (408 480 kilometrov štvorcových) zavlažuje väčšinu historickej oblasti Liang-kuangu, ktorá zahŕňa provincie Kuang-tung a Kuang-si, ako aj časti Jün-nan, Kuej-čou, Chu-nan a Ťiang-si v Číne. Zavlažuje tiež severné časti Vietnamu, severovýchodné provincie Cao Bang a Lang Son.

Rieka je pomenovaná podľa piesočnatého kamenistého ostrovčeka *More periel*, (, ). Kvôli zmenám toku sa ostrov často ocitol mimo koryta rieky.

## Využitie
Nad ústím sa nachádza veľký námorný prístav Kanton. Na rieke je rozvinutá vodná doprava, rybárstvo a perlový priemysel. 500 kV elektrického vedenia zaveseného na troch najvyšších stĺpoch na svete kríži rieku v blízkosti jej ústia. Toto ústie, ktoré sa nazýva Chu-men (*Tigria brána*, známa aj pod latinským názvom *Bocca Tigris*), býva pravidelne čistené, aby bolo umožnené vplávanie veľkých lodí.

Pivovar Zhujiang, jeden z troch najväčších domácich pivovarov v Číne, sa nachádza na delte Perlovej rieky v meste Kanton.

### Mestá na delte
Tung-kuan, Fo-šan, Kanton, Hongkong, Ťiang-men, Kchaj-pching, Macao, Šen-čen, Wu-čou, Čao-čching, Čung-šan, Ču-chaj

## Externé odkazy
* https://www.britannica.com/place/Yangtze-River
* http://www.pearlwater.gov.cn/zjgk/ 
* https://web.archive.org/web/20130317055747/http://disc.sci.gsfc.nasa.gov/geomorphology/GEO_5/GEO_PLATE_D-6.shtml
* http://www.cawater-info.net/twinbasinxn/asia_e.htm

## Zdroj
* 

Kategória:Rieky v Číne
Kategória:Rieky v Hongkongu
Kategória:Povodie Perlovej rieky
Kategória:Úmorie Juhočínskeho mora
Mačka bengálska

**Mačka bengálska** (*Prionailurus bengalensis*) je malá divoká mačka pôvodom z južnej, juhovýchodnej a východnej Ázie. 

## Rozšírenie
Ide o jeden z najrozšírenejších druhov mačky v Ázii. Obýva tropické lesy, ihličnaté lesy aj trávnaté oblasti.

Archeologické dôkazy naznačujú, že mačka bengálska bola prvýkrát domestifikovaná v neolitickej Číne pre 5 000 rokmi, v provinciách Šan-si a Che-nan.

## Opis
Má veľkosť domácej mačky, ale je štíhlejšia s dlhšími nohami a dobre definovanými blanami medzi prstami. Poddruhy sa rozlišujú v sfarbení, dĺžke chvosta, tvare lebky a zubov.

## Poddruhy
Podľa taxonomickej revízie z 2017 existujú dva poddruhy:
**Prionailurus bengalensis bengalensis* (Kerr, 1792)
**Prionailurus bengalensis euptilurus/euptilura* (Elliot, 1871)

## Referencie

## Iné projekty

Kategória:Mačkovité
Kategória:Najmenej ohrozené druhy
Kuna soboľ

**Kuna soboľ** (iné názvy: **soboľ sibírsky**, **soboľ**, zriedkavo **soboľ ázijský**, zastarano *soboľ ruský*; lat. *Martes zibellina*) je druh šelmy z rodu kuna (*Martes*) z čeľade lasicovité.

## Rozšírenie
Obýva Rusko, z Uralu po celej Sibíri a v severnom Mongolsku. Jeho biotop sa nachádza aj na hraniciach východného Kazachstanu, Číny, severnej Kórei a na ostrove Hokkaido v Japonsku. V minulosti žil aj v európskej časti Ruska až do Poľska a Škandinávie. Má vysoko cenenú tmavohnedú alebo čiernu, jemnú, kožušinu (sobolinu), ktorá dodnes ostala ako luxusný tovar. 

Nepovažuje sa za ohrozený druh, pretože ich populácia je viac ako 2 milióny.

## Opis
Samce majú dĺžku 38 – 56 cm, s chvostom dlhým 9 – 12 cm a vážia 880 – 1 800 gramov. Samice majú dĺžku tela 35 – 51 cm, s dĺžkou chvosta 7,2 – 11,5 cm. Ich zimná kožušina je dlhšia a luxusnejšia ako letná.

## Zdroje

## Iné projekty

Kategória:Najmenej ohrozené druhy
Kategória:Lasicovité
Tapír indický

**Tapír indický** (*Tapirus indicus*) je najväčší zo žijúcich tapírov a jediný pôvodom z Ázie. 

## Rozšírenie
Existujú tri izolované populácie. Dve sú v juhovýchodnej Ázii (Thajsko a Mjanmarsko), Južné Thajsko a Malajzia a tretia je na ostrove Sumatra, Indonézia. V súčasnosti žije v divočine približne 2,5 tisíca dospelých jedincov. Pre lov a stratu prirodzeného prostredia sa ich populácia zmenšuje.

## Opis
Je ľahko rozoznateľný pre veľkú svetlú škvrnu na chrbte. Ostatok je čierny, okrem bieleho lemovania na ušiach. Tento vzor je druh kamufláže, ostatné zvieratá tak ťažšie rozoznajú tvar tapíra, napr. pri spánku vytvára dojem, že ide o skalu.

Majú dĺžku medzi 1,8 a 2,5 m, bez chvosta s dĺžkou iba 5 až 10 cm s výškou 90 až 110 cm. Obvykle vážia medzi 250 a 320 kg, aj keď niektorí dospelí môžu vážiť až 540 kg. Samice sú zvyčajne väčšie ako samce. Rovnako ako ostatné druhy tapírov majú malé, zavalité chvosty a dlhé, flexibilné sosáky. Majú štyri prsty predných nohách a tri prsty na zadný nohách. Má zlý zrak, ale výborný sluch a čuch.

## Referencie

## Iné projekty

Kategória:Tapírovité
Kategória:Ohrozené druhy
Moha Rharsalla Khadfi

**Mohammed Rharsalla Khadfi** známy ako **Moha** (* 15. september 1993, Oujda, Maroko) je marocký profesionálny futbalista hrajúci za slovenský klub ŠK Slovan Bratislava. Jeho pozíciou je ľavé alebo pravé krídlo.

## Klubová kariéra

### Huétor Tájar
Moha sa ako tínedžer presťahoval do Španielska, kde začal hrať za viacero klubov. Seniorský debut nakoniec zažil v klube CD Huétor Tájar v zápase proti CD El Palo.

### Olimpik Donetsk
V marci 2014 Moha podpísal 5-ročný kontrakt s ukrajinským prvoligovým celkom Olimpik Donetsk. Debutoval proti FC Desna Chernihiv. Prvý gól za Olimpik vstrelil v zápase proti FC Metalurh Zaporizhya pri remíze 2-2.

#### Gimnàstic (hosť.)
Moha debutoval za španielsky klub Gimnastic v zápase druhej najvyššej španielskej súťaže proti CD Lugo pri remíze 2-2. Prvý gól vstrelil proti dnes už prvoligovému celku SD Huesca, keď v závere zápasu zachránil remízu 1-1.

### Slovan Bratislava
V januári 2018 Moha podpísal 4,5-ročný kontrakt so slovenským klubom ŠK Slovan Bratislava. V sezóne 2017/2018 si pripísal 4 góly v 13 zápasoch. V prebiehajúcej sezóne 2018/2019 ich má v rovnakom počte zápasov už 6 a k tomu aj 7 asistencií.



## Zdroj

Kategória:Marockí futbalisti
Kategória:Hráči ŠK Slovan Bratislava
Kategória:Futbaloví útočníci
Héfaistión (rozlišovacia stránka)

**Héfaistión** (*Héfaistión*) môže byť:
 
* macedónsky veliteľ, priateľ Alexandra Veľkého, pozri Héfaistión
* grécky mozaikár z 2. stor. pred Kr., pozri Héfaistión z Pergamu
* aténsky sochár z prelomu 2. a 1. stor. pred Kr., pozri Héfaistión (syn Myróna)
* grécky stratég v 1. stor. pred Kr., pozri Héfaistión (syn Thrasylla)
* grécky gramatik v 2. stor., pozri Héfaistión z Alexandrie
Vedecká komunikácia

**Vedecká komunikácia** je súhrn publikovaných, prezentovaných alebo popularizovaných informácií o vedeckých objavoch. Ako vedný odbor zahŕňa tvorbu, šírenie a uchovávanie vedeckých informácií. Cieľ vedeckej komunikácie šíriť informácie, teda zoznamovať s výsledkami (zvyčajne vlastnej) vedeckej práce iných vedcov, širokú verejnosť ale aj kompetentné štátne orgány, ktoré ovplyvňujú financovanie vedy.

Existujú aj iné definície. Napr. UNESCO definuje vedeckú komunikáciu ako „*tvorbu, transformáciu, hodnotenie (recenzovanie), šírenie a uchovávanie znalostí súvisiacich s výskumom a iným vedeckým úsilím*.“

Možno rozlišovať dva typy vedeckej komunikácie:
* vnútornú vedeckú komunikáciu, ktorej aktérmi sú vedci a prebieha vo vedeckej komunite
* vonkajšia vedecká komunikácie je interakciou vedeckej komunity so širokou verejnosťou. Predstavuje prenos vedeckých poznatkov do vedomia más, teda popularizáciu vedy.

## Referencie

Kategória:Veda
Kategória:Komunikácia
Héfaistión z Pergamu

[náhľad|Signatúra mozaikára Héfaistióna, Pergamonmuseum [Berlín]]
**Héfaistión** () bol grécky mozaikár v 2. storočí pred Kr.

Mozaikár Héfaistión tvoril zrejme v 1. polovici 2. stor. pred Kr., čo potvrdzuje jeho menom signovaná podlahová mozaika nájdená v paláci pergamského kráľa Eumena II.  (197 - 159 pred Kr.), z obdobia keď Pergamon patril k najvýznamnejším strediskám umenia a vzdelanosti v gréckom svete.

Táto jedna z najkrajších antických mozaiok má rozmery 6,3 × . Pôvodne bola umiestnená v rezidencii vládnucej rodiny *Attalovcov* v reprezentatívnej miestnosti o rozlohe 2400 m². Okolo strednej časť mozaiky, ktorá sa z veľkej časti nezachovala, sú v takmer pôvodnom stave zachované pásy geometrických vzorov (meandrov) orámované vonkajším tmavým pásom ozdobeným pestrými naturalistickými girlandami, medzi ktorými sú znázornení hrajúci sa Eróti. Na mozaike je zobrazený aj papyrusový zvitok so signatúrou jej zhotoviteľa:

::- text v starogréčtine
 
Objavili ju nemeckí archeológovia v roku 1886. Dnes je vystavená v Pergamonskom múzeu v Berlíne.
     
## Referencie a bibliografia

 
## Iné projekty

Kategória:Mozaikári starovekého Grécka
SLOVAKTUAL

**SLOVAKTUAL s. r. o.** je slovenská spoločnosť s ručením obmedzeným, sídliaca v Pravenci, zaoberajúca sa výrobou plastových a hliníkových okien a dverí pre novostaby a renovácie. Je najväčším výrobcom v rámci Slovenska a Česka a od roku 2021 členom skupiny DOVISTA. V roku 2022 zamestnával Slovaktual v Pravenci približne 700 zamestnancov.

## Dejiny
Spoločnosť založil v roku 1990 Marián Krč a spočiatku sa venovala len montáži plastových okien dovážaných zo zahraničia.

Rozvíjajúci sa postsocialistický trh a rastúci dopyt po plastových oknách viedol v roku 1993 k spusteniu vlastnej výroby v Nitrianskom Pravne. V roku 2003 sa spoločnosť presťahovala do Pravenca. Tu bola vybudovaná prvá hala na výrobu štandardných bielych okien. Postupne v roku 2006 pribudli nová hala a sklad a roku 2007 ďalšia výrobná hala.

V roku 2008 sa stal Slovaktual súčasťou švajčiarskej skupiny AFG Arbonia-Forster-Holding (od roku 2016 Arbonia AG). 

V rokoch 2011 až 2017 boli postavené ďalšie tri výrobné haly. Do roku 2018 tak firma v Pravenci postupne vybudovala 6 výrobných hál v areáli s rozlohou 15,9 hektárov a zamestnávala viac ako 600 zamestnancov. Priemerná produkcia celého závodu je na úrovni 1300 - 1500 okien a dverí denne. V roku 2020 dosiahla firma tržby 77 miliónov eur.

Od 1. septembra 2021 je SLOVAKTUAL súčasťou dánskej spoločnosti DOVISTA. Orgány hospodárskej súťaže schválili akvizíciu švajčiarskej spoločnosti Arbonia Windows AG, do ktorej dovtedy patril SLOVAKTUAL.

alt=Areál spoločnosti Slovaktual v Pravenci, okres Prievidza.|náhľad|Areál spoločnosti Slovaktual v Pravenci.

## Referencie

## Externé odkazy
* Domovská stránka spoločnosti

Kategória:Podniky na Slovensku